සැකකරුවන් සතුව තිබී බැංකුවලට රන් අභරණ උකස් කළ කුවිතාන්සි 460 ක් ද, පොලිසිය සොයාගෙන තිබේ.රන් මතුපිටින් ආලේප කර සැකකරුවන් මහනුවර, දෙයියන්නේවෙල ප්‍රදේශයේ නිවසක මෙම ව්‍යාජ රන් අභරණ සකස් කර තිබෙන බවත්, ඒවා ව්‍යාජ රන් අභරණ බව බැංකු නිලධාරීන් හඳුනාගෙන නොමැති බවත් පොලිසිය පවසයි.සැකකරුවන් ත්‍රිරෝද රථයකින් ගමන් කරමින් සිටියදී අලවතුගොඩ ප්‍රදේශයේදී සිදුකළ සෝදිසි කිරීමකදී එහි රන් භාණ්ඩ උකස් කුවිතාන්සි තොගයක් තිබීම නිසා සැක සිතී පොලිසිය සිදුකළ විමර්ශනයකදී මේ තොරතුරු අනාවරණය වී ඇත.සැකකරුවන් සතුව තිබී ව්‍යාජ ජාතික හැඳුනුම්පත් 05 ක් හා රන් පවුම් 1 1/2 ක් ද පොලිසිය සොයාගෙන ඇත.මධ්‍යම පළාත් ජ්‍යෙෂ්ඨ නියෝජ්‍ය පොලිස්පති ගාමිණි නවරත්න, මධ්‍යම පළාත් නියෝජ්‍ය පොලිස්පති නිහාල් සමරකෝන්, ජ්‍යෙෂ්ඨ පොලිස් අධිකාරි අයි. එම්. කරුණාරත්න, පොලිස් අධිකාරි ගාමිණි ඇල්ලේපොළ, අලවතුගොඩ පොලිස් ස්ථානාධිපති ප්‍රධාන පොලිස් පරීක්‍ෂක නිශාන්ත හෙට්ටිආරච්චි, පොලිස් පරීක්‍ෂක ආර්. එම්. එස්. බණ්ඩාර, පොලිස් සැරයන්වරුන් වන හේරත්, රාජපක්‍ෂ, බන්දුල, පුස්සේගොඩ, පොලිස් කොස්තාපල්වරුන් වන විජේරත්න, වීරසිංහ සහ ආරියදාස මහත්වරු වැඩිදුර පරීක්‍ෂණ පවත්වති..